GARZONIANA.-Yá dixi lo que tenía que dicir nel so día sobre’l tema de Garzón (ver «Delenda est Xudicatura», entrada del mes de marzu). Güei, agora que yá se zarra’l círculu, namás quiero dicir qu’unos cuantos ultraderechistes, unos cuantos narcotraficantes, unos cuantos etarras y unos cuantos corruptos, tarán brindando con «champan». Va a tener razón aquel conceyal del P.P. que falaba de «la puta democracia».
#000005
En favor de los neños y neñes autistes
#000006
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000008